ऐसी परिस्थिति में वसीयत के निष्पादनकर्ता का अंगूठा निशानी दो साक्षियों की उपस्थिति में वसीयत पर अंकित कराई जा सकती है। उस समय वसीयतकर्ता साक्षियों को बताए कि वह हस्ताक्षर करने में असमर्थ है इस कारण से अंगूठा निशानी कर रहा है। उस ने वसीयत को पढ़ लिया है अथवा उसे वसीयत पढ़ कर सुना दी गई है और वह समझ चुका है कि उस में क्या लिखा है। उसी समय वसीयत के निष्पादनकर्ता के हस्ताक्षर हो जाने के उपरान्त वसीयत पर यह नोट डाल कर कि वसीयत निष्पादनकर्ता हस्ताक्षर करने में असमर्थ है, उस ने वसीयत को पढ़/सुन समझ लिया है और हमारे सामने निष्पादन हेतु हस्ताक्षर किए हैं। इस नोट के नीचे साक्षीगण के हस्ताक्षर करवा लिए जाएँ।